**Molėtų rajono savivaldybės taryba**

**SPRENDIMAS**

**Dėl SAVIVALDYBĖS NEKILNOJAMOJO TURTO PERDAVIMO PAGAL PANAUDOS SUTARTį**

2019 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 12, 16 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, 2, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.4, 4.2, 5.1.1 papunkčiais, 3 punktu, atsižvelgdama į Molėtų r. Alantos gimnazijos direktoriaus 2019 m. gegužės 29 d. įsakymą Nr. V1-113 „Dėl savivaldybės turto pripažinimo nereikalingu Molėtų r. Alantos gimnazijos funkcijoms vykdyti“, visuomeninės organizacijos Alantos bendruomenės centro 2019 m. gegužės 29 d. prašymą Nr. SR-10,

Molėtų rajono savivaldybės taryba n u s p r e n d ž i a:

1. Perduoti visuomeninei organizacijai Alantos bendruomenės centrui, kodas 167621570, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausantį ir šiuo metu Molėtų r. Alantos gimnazijos patikėjimo teise valdomą mokyklos pastatą (registro Nr. 44/769922, unikalus Nr. 6295-4003-3019, plane pažymėta 3C1m, paskirtis-mokslo, bendras pastato plotas 134,68 kv. m, pastatytas 1933 m.), esantį Molėtų r. sav., Alantoje, Dariaus ir Girėno g. 2, projekto „Bendruomeninių vaikų globos namų ir vaikų dienos centrų tinklo plėtra Molėtų rajono savivaldybėje“ įgyvendinimui ir įstatuose nurodytai veiklai vykdyti. Pastato įsigijimo vertė – 5196,94 Eur, likutinė vertė 2019 m. gegužės 1 d. – 289,62 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras